মঙলবাৰে নিশা নগাঁও জিলাৰ হেৰাপট্টিত এটা দুৰ্বৃত্তৰ দলে এজন লোকক উদ্দেশ্যি কৰা গুলীচালনাৰ ঘটনাই অঞ্চলটোত তীব্ৰ উত্তেজনাৰ সৃষ্টি কৰে। উক্ত গুলীচালনাৰ ফলত নুৰ হুছেইন নামৰ যুৱক এজন গুৰুতৰভাৱে আহত হয়।
গুৰুতৰভাৱে আঘাতপ্ৰাপ্ত হোৱা নুৰ হুছেইনক স্থানীয় লোকৰ সহযোগত সংকটজনক অৱস্থাত গুৱাহাটী চিকিৎসা মহাবিদ্যালয় হস্পিতালত ভৰ্তী কৰোৱা হয়।
ইফালে আহত নুৰ হুছেইনে গুলীচালনাৰ ঘটনাটো সম্পূৰ্ণ পৰিকল্পিত বুলি মন্তব্য কৰিছে। এখন চাৰিচকীয়া বাহনত পাঁচজনীয়া দুৰ্বৃত্তৰ দলে তেওঁৰ ওপৰত আক্ৰমণ চলোৱা বুলি আৰক্ষী তথা পৰিয়ালৰ লোকৰ আগত ভাষ্য প্ৰদান কৰে।
ইয়াৰ উপৰি ব্যক্তিগত শত্ৰুতাৰ বাবেই গুলীচালনাৰ দৰে জঘন্য কাণ্ড সংঘটিত কৰিছে বুলি গুৱাহাটীত চিকিৎসাধীন হৈ থকা নুৰ হুছেইনে জনায়।
উল্লেখ্য যে নুৰ হুছেইনে ইৰচাদ আলী, আকাশউদ্দিন, আমিৰ হুছেইন, ছিদ্দিক আলী আৰু মজিবুৰ ৰহমানৰ বিৰুদ্ধে গুলীচালনাৰ অভিযোগ উত্থাপন কৰিছে।
এতিয়াও এই সমগ্ৰ ঘটনাটো ৰহস্যৰ আৱৰ্তত আছে যদিও পৰৱৰ্তী সময়ত আৰক্ষীৰ অনুসন্ধানত সকলো স্পষ্ট হৈ পৰিব।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
